Document ID: 32006R1976

KOMISIJAS REGULA (EK) Nr. 1976/2006
(2006. gada 20. decembris),
ar ko groza Regulu (EK) Nr. 2204/2002, Regulu (EK) Nr. 70/2001 un Regulu (EK) Nr. 68/2001 attiecībā uz piemērošanas periodu pagarināšanu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 7. maija Regulu (EK) Nr. 994/98 par Eiropas Kopienas dibināšanas līguma 92. un 93. panta piemērošanu dažām horizontālā valsts atbalsta kategorijām (1), un jo īpaši tās 1. panta 1. punkta a) apakšpunkta i), ii) un iv) punktu un b) apakšpunktu,
publicējusi šīs regulas projektu,
apspriedusies ar Valsts atbalsta padomdevēju komiteju,
tā kā:
(1)
Komisijas 2002. gada 12. decembra Regulas (EK) Nr. 2204/2002 par Eiropas Kopienas dibināšanas līguma 87. un 88. panta piemērošanu attiecībā uz valsts atbalstu nodarbinātībai (2), Komisijas 2001. gada 12. janvāra Regulas (EK) Nr. 70/2001 par EK līguma 87. un 88. panta piemērošanu, sniedzot valsts atbalstu maziem un vidējiem uzņēmumiem (3), un Komisijas 2001. gada 12. janvāra Regulas (EK) Nr. 68/2001 par EK līguma 87. un 88. panta piemērošanu mācību atbalstam (4) darbības termiņš beigsies 2006. gada 31. decembrí. Valsts atbalsta rīcības plānā (5) Komisija ir ierosinājusi pārgrupēt minētās Regulas vienā vienotā grupālā atbrīvojuma regulā un, iespējams, papildināt ar citām jomām, kas minētas Padomes Regulas (EK) 994/98 1. un 2. pantā.
(2)
Jaunās grupālā atbrīvojuma regulas saturs jo īpaši ir atkarīgs no sabiedrisko apspriežu rezultātiem, kuras uzsāktas ar Valsts atbalsta rīcības plānu par mazāku un mērķtiecīgāku valsts atbalstu: valsts atbalsta reformas plāns 2005. gadam un apspriežu dokuments par atbalstu jauninājumiem (6). Lai noteiktu atbalsta kategorijas, kuras varētu uzskatīt par savienojamām ar Līgumu, ir nepieciešamas arī pārrunas ar dalībvalstu pārstāvjiem. Lai turpinātu pašreizējās apspriedes un to rezultātu analīzi, ir lietderīgi Regulas (EK) Nr. 2204/2002, Regulas (EK) Nr. 70/2001 un Regulas (EK) Nr.68/2001 piemērošanas periodus pagarināt līdz 2008. gada 30. jūnijam.
(3)
Tādēļ attiecīgi jāgroza Regula (EK) Nr. 2204/2002, Regula (EK) Nr. 70/2001 un Regula (EK) Nr. 68/2001.
(4)
Turklāt ir lietderīgi nepieprasīt dalībvalstīm iesniegt jaunas kopsavilkuma informācijas veidlapas par pasākumiem, kuri saskaņā ar šo Regulu ir pagarināti, bet kuru būtība nav mainīta,
IR PIEŅĒMUSI ŠO REGULU.
1. pants
Regulas (EK) Nr. 2204/2002 11. panta 1. punkta otro teikumu aizstāj ar šādu:
“To piemēro līdz 2008. gada 30. jūnijam”.
2. pants
Regulas (EK) Nr. 70/2001 10. panta 1. punkta otro teikumu aizstāj ar šādu:
“To piemēro līdz 2008. gada 30. jūnijam”.
3. pants
Regulas (EK) Nr. 68/2001 8. panta 1. punkta otro teikumu aizstāj ar šādu:
“To piemēro līdz 2008. gada 30. jūnijam”.
4. pants
Pienākums dalībvalstīm iesniegt kopsavilkuma informācijas veidlapas par īstenotajiem pasākumiem saskaņā ar 7. panta 1. punktu Regulā (EK) Nr. 68/2001, 9. panta 1. punktu Regulā (EK) Nr. 70/2001 un 10. panta 1. punktu Regulā (EK) Nr. 2204/2002 neattiecas uz valsts atbalsta pasākumiem, kas saskaņā ar šo regulu pagarina esošus pasākumus, ja šajos pasākumos nav veiktas būtiskas izmaiņas un ir atbilstoši iesniegtas kopsavilkuma informācijas veidlapas par šādu pasākumu īstenošanu.
5. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 20. decembrī

Labels: 4
9
19